《谒十七叔果毅亲王墓礼成感赋》
清代·弘瞻

寝门宿草泪丝丝，寒食风前独到时。遗爱伏恭赖犹子，招魂伯道痛无儿。

昔年早上东平颂，此日空瞻北海碑。莫怪杜鹃啼不住，棠梨一夜满空枝。

作者简介：（？—1765）清宗室，世宗第七子。幼受业于沈德潜。善诗词。出为果亲王允礼之后，嗣爵为郡王。好货殖，曾开煤窑以夺民产。卒谥恭。